  Виталий Пронин Арлы быдэ гужем пумын Глаз городын чылкытъяськон ужрад ортчыто.Таӵе ужрадлы кутскон сётӥзы 20-тӥ августэ. Троссэ сюлмаськыто ульчаос: гумыосты тупатъяны шуыса гудӥзы, нош бервылзэс ворсаны уг дырто. Глазысь «Теплосети» но ЧУС огазеяськонъёс куспын огкыл шедьтымтэен, городын улӥсьёс курадӟоно луо.Городлэн чылкытлыкез понна сюлмыз висе ЖКХ-ен кивалтӥсьлэн Евгений Редозубовлэн. Жуг-жагез утялтонын, пе, бадӟым ыштонъёс адӟиськом. Тужгес но сюлмаськыто пу юртъёс. Туннэ нуналлы городын 116 куштӥськем коркаос, я соос чылкак сисьмемын ни, я «горд атас» кузёяськемын. Ӵапак отчы ик бомжъёс люкасько, город ульчаосыз кырсёмыто.Город администрация та югдур борды гижысь-пиньысь басьтӥськыны дасяськиз. Месячниклы йылпумъянъёс лэсьтэмын луозы толэзь ортчыса. Та ужрадэ мыло-кыдо пыриськемъёсты Городлэсь нуналзэ пусъён дыръя сипель кузьымен шумпоттозы.Нина Дзюина. Теги: Глаз  